Mushaga Bakenga

Mushagalusa Bakenga Joar Namugunga (født 1992) er en norsk-kongolesisk tidligere fotballspiller. Han har bl.a. spilt for , , ,  og den kypriotiske klubben Apollon Limassol.Οριστικοποιηση συμφωνιας με Μουσαγκα Μπακενγκα Han har spilt én kamp på Norges landslag.

 Spillerkarriere 
 Klubb 
Bakenga var ønsket av , men valgte i 2006 å dra til Rosenborg fra moderklubben National. Han begynte å trene med Rosenborgs A-stall i 2009, og han ble tatt med i troppen mot Bodø/Glimt august 2009, uten at han ble byttet inn. Hans debut for Rosenborg i Tippeligaen var mot Tromsø 23. september 2009, da han fikk tre store sjanser for å avgjøre kampen til Rosenborgs fordel. Bakenga scoret det siste målet i NM for juniorer da Rosenborg slo Stabæk i Telenor Arena.

På forsesongen 2010 scoret Bakenga sitt første A-lagsmål. Han utlignet mot Elfsborg i Copa del Sol etter innlegg fra Gjermund Åsen.   Mens debutmålet i Tippeligaen kom først 20. mars 2011 i serieåpningen borte mot Brann etter et frispark fra Trond Olsen.
Bakenga scoret igjen kampen etter, mot Stabæk.

Men etter andre serierunde ble det nokså beskjedent med scoringer for trønderen, som bare hadde fire scoringer etter 18 spilte serierunder.
Men så tok det seg opp for "Mush" på de siste 12 kampene, og han ble tilslutt Rosenborgs nest mestscorende spiller i Tippeligaen 2011 med sine til sammen 12 scoringer.
Mange av Bakenga sine scoringer på tampen av sesongen ble "chippet" over motstandernes keeper, og med det ble uttrykket "Mush-Chippen" et begrep blant Kjernen-supporterne.

I begynnelsen av 2012 fikk Bakenga tilbud om kontrakt fra Hannover 96. Prislappen fra tyskerne lå på rundt 10 millioner norske kroner, hvilket ble sett på som for lite av RBK-styret.
Men senere i januar fikk trønderen et nytt kontraktstilbud, men denne gangen fra belgiske Club Brugge. Han bestemte seg for å akseptere tilbudet, og 28. januar var han klar for belgierne i en 5 1/2-årskontrakt.

I sesongen 2016/2017 var han med å vinne både TippeligaenRosenborg er seriemester 2016!    og Cupfinalen.

Den 29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien med Rosenborg. Han spilte 10 kamper for Rosenborg, før han gikk til Tromsø i august.

Den 16. august 2017 skrev han under for Tromsø.

Den 29. juni 2020 skrev Bakenga under kontrakt med Odds Ballklubb. I karrieren hos Odd ble han toppscorer både i 2020 og 2021, selv om han forlot laget halvveis i 2021-sesongen.

Den 6. august 2021 skrev han under for den japanske klubben Tokushima Vortis.

Han la opp i 2024.

 Landslag 
Som 19-åring hadde Bakenga allerede representert aldersbestemte landslag flere titalls ganger og scoret over 30 mål.

 Bakgrunn og familie 
Bakenga er tidligere elev ved Kristen videregående skole Trøndelag (KVT). Han er nevø av doktoren, fredsaktivisten og nobelprisvinneren Denis Mukwege.

 Sosialt engasjement 
I 2018 startet han, sammen med sin familie, hjelpeorganisasjonen Jabez verden, som arbeider for å utvikle skolesystemet i Sør-Kivu, DR Kongo. Organisasjonen driver skolen College Namugunga i nærheten av byen Bukavu,   skolen gir tilbud til rundt 1000 vanskeligstilte barn.

Bakenga ble kåret til Årets trønder 2023 for å ha tatt kampen mot rasismen i fotballen og sitt arbeid i organisasjonen Jabez verden. Byggingen av skolen i Kongo var også grunnen til at han i 2024 ble tildelt Marcus Rashford-prisen som deles ut av FIFPRO – den internasjonale fagforeningen for profesjonelle fotballspillere.

 Referanser 

 Eksterne lenker 

 Spillerprofil på RBK.no
 Spillerstatistikk  på altomfotball.no 
 Spillerstatistikk på NIFS.no
 Offisiell statistikk for Rosenborg Ballklub Mushaga Bakenga

Kategori:Fotballspillere for Rosenborg BK
Kategori:Fotballspillere for Club Brügge
Kategori:Fotballspillere for Cercle Brugge KSV
Kategori:Fotballspillere for Esbjerg fB
Kategori:Fotballspillere for Eintracht Braunschweig
Kategori:Fotballspillere for Molde FK
Kategori:Fotballspillere for Tromsø IL
Kategori:Fotballspillere for Ranheim Fotball
Kategori:Fotballspillere for Odds ballklubb
Kategori:Fotballspillere for Tokushima Vortis
Kategori:Fotballspillere for Stabæk Fotball
Kategori:Fotballspillere for Apollon Limassol
Kategori:Norgesmestere i fotball
Kategori:Norske fotballspillere i Belgia
Kategori:Norske fotballspillere i Danmark
Kategori:Norske fotballspillere i Tyskland
Kategori:Norske fotballspillere i Japan
Kategori:Norske fotballspillere på Kypros
Kategori:Norske fotballspillere i India
Kategori:Norske fotballspillere
Kategori:Norske landslagsspillere i fotball for herrer
Kategori:Kongolesiske fotballspillere i Norge
Kategori:Mesternes Mester-deltakere
Kategori:Personer fra Trondheim kommune